Καέν

Η **Καέν** (, ορθή προφορά **Καν**) είναι πόλη στη Βόρεια Γαλλία και πρωτεύουσα του διαμερίσματος Καλβαντός (Calvados) της Νορμανδίας (Normandie). Με 113.987 κατοίκους είναι η μεγαλύτερη πόλη στην Κάτω Νορμανδία. Οι κάτοικοί της αποκαλούνται Κανέ(ζ) (Caennais (άνδρες) και Caennaises (γυναίκες)).

Πόλη του Γουλιέλμου του Κατακτητή, η πόλη κληρονόμησε ένα εντυπωσιακό πολιτισμικό παρελθόν, που κατάφερε να διατηρήσει στο πέρασμα των αιώνων μέχρι τον Β΄ Παγκόσμιο Πόλεμο, όπου αποτέλεσε ένα σημείο-κλειδί της Μάχης της Νορμανδίας. Η πόλη δεν το ξέχασε προχωρώντας στην κατασκευή ενός Μνημείου για την Ειρήνη.

Ευρισκόμενη σε λίγα χιλιόμετρα απόσταση από τη θάλασσα, από τις παραλίες της απόβασης, τα διάσημα παραθαλάσσια θέρετρα του Ντωβίλ ή του Καμπούρ, της νορμανδικής Ελβετίας ή ακόμη από τη Χώρα του Ωζ (συχνά θεωρούμενη ως το αρχέτυπο της Νορμανδίας), η Καέν καλύπτει όλες τις δυνατές ανάγκες.

## Γεωγραφικά στοιχεία
Η Καεν, όπως και το μεγαλύτερο τμήμα της Κάτω Νορμανδίας, αποτελεί τμήμα της λεκάνης των Παρισίων. Βρίσκεται στα κεντρικά και βόρεια της Κάτω Νορμανδίας και περιβάλλεται από πεδιάδα (πεδιάδα της Καεν) στην οποία κυριαρχεί η καλλιέργεια δημητριακών. Ο σχηματισμός της πεδιάδας οφείλεται στις προσχώσεις των ποταμών Οντόν (Odon) και Ορν (Orne), ο οποίος τη διασχίζει εκβάλλοντας στη Μάγχη 10 χιλιόμετρα βορειοανατολικά της πόλης, εξασφαλίζοντας με αυτό τον τρόπο τη θαλάσσια επικοινωνία της πόλης μέσω του επινείου της Ουιστρεχάμ (Ouistreham). Στα δυτικά της πόλης εκτείνονται οι διάσημοι "Νορμανδικοί φράχτες" (bocages). Η έκταση της πόλης είναι σήμερα 2.570 εκτάρια. Το μεγαλύτερο υψόμετρό της είναι στα 73 μ. και το χαμηλότερο στα 2 μ.

## Σύμβολα
### Έμβλημα


Αρχείο:Blason ville fr Caen ancien.svg|Το έμβλημα της πόλης κατά το Παλαιό Καθεστώς.
Αρχείο:Blason Caen 1809.svg|Το έμβλημα που ζητήθηκε από τον Ναπολέοντα το 1809 που όμως απορρίφθηκε.
Αρχείο:Blason ville fr Caen (Calvados) Empire (Orn ext).svg|Το έμβλημα της πόλης υπό την Πρώτη Αυτοκρατορία.
Αρχείο:Blason ville fr Caen (Calvados) (Orn ext).svg|Το σημερινό έμβλημα της πόλης, εμπνευσμένο από το αρχικό έμβλημα του 13ου αιώνα.




### Σύνθημα
Σύνθημα της πόλης της Καέν : « *Ένας Θεός, ένας Βασιλιάς. Μία Πίστη, ένας Νόμος.* »
Βρισκόταν γραμμένη στο Δημαρχιακό Μέγαρο, στο le Châtelet, πριν την καταστροφή του τελευταίου το 1754.

## Αδελφοποιήσεις
[thumb|right|Άποψη της εκκλησίας Σαιν-Πιέρ και του Οντόν - Ουίλιαμ Φάουλερ ([1841) - Μουσείο Καλών Τεχνών της Καέν]]
Η πολη της Καέν είναι αδελφοποιημένη με τις παρακάτω πόλεις :
*  Βύρτσμπουργκ, Γερμανία (Μάιος 1962) ,
*  Πόρτσμουθ, Ηνωμένο Βασίλειο (6 Ιουνίου 1987),
*  Νάσβιλ, Η.Π.Α.(11 Απριλίου 1991),
*  Αλεξάντρια (Βιρτζίνια), Η.Π.Α. (28 Οκτωβρίου 1991),
*  Τιές, Σενεγάλη, (2 Ιουνίου 1992) (υπογραφή μιας Κάρτας Αδελφοποίησης-συνεργασίας).

## Ιστορία

Η Καέν ήταν ένας μικρός Γαλατικός οικισμός μέχρι τον 10ο αιώνα μ.Χ. που έγινε η πρωτεύουσα των Δουκών της Νορμανδίας. Ο Γουλιέλμος Α΄ της Αγγλίας οικοδόμησε τον *"πύργο της Καέν"* που έγινε το ανάκτορο του Δουκάτου, η σύζυγος του Ματθίλδη της Φλάνδρας οικοδόμησε επίσης το *"Αβαείο της Αγίας Τριάδας"* στο οποίο ετάφη. Η Καέν έγινε την ίδια εποχή η πρωτεύουσα της Κάτω Νορμανδίας μετά την Μπαγιέ, έγινε η δεύτερη δουκική πρωτεύουσα μετά την Ρουέν. Ο Φίλιππος Β΄ της Γαλλίας την ενσωμάτωσε μαζί με ολόκληρη την υπόλοιπη Νορμανδία στο 
Βασίλειο της Γαλλίας (21 Μαΐου 1204). Ο Εδουάρδος Γ΄ της Αγγλίας οδήγησε τον στρατό του στην πόλη για να την λεηλατήσει (1346), ο στόχος του ήταν να την κατακτήσει σε μερικές βδομάδες αλλά το κατόρθωσε μόλις σε μια μέρα (26 Ιουλίου 1346). Ο Εδουάρδος Γ΄ σκότωσε 3.000 κατοίκους και τους εμπόρους στην νήσο του Αγίου Ιωάννη, μονάχα τον πύργο της Καέν δεν μπόρεσε να καταλάβει παρά τις επίπονες προσπάθειες. Οι Άγγλοι αποχώρησαν σε λίγες μέρες με στόχο να προχωρήσουν στην μεγάλη τους νίκη στην Μάχη του Κρεσί. Ο Ερρίκος Ε΄ της Αγγλίας την κατέκτησε και αντιμετώπισε σκληρά τους κατοίκους επειδή ήταν η πρώτη πόλη που του αντιστάθηκε (1417), οι Γαλλικές δυνάμεις ωστόσο την ανακατέλαβαν σύντομα (1450). Την εποχή που ξέσπασε ο Β΄ Παγκόσμιος Πόλεμος η Καέν καταλήφθηκε από τις Γερμανικές δυνάμεις Μάχη της Γαλλίας (1940), οι Γερμανοί τοποθέτησαν φρουρά. Οι Σύμμαχοι επιτέθηκαν στους Γερμανούς, τους νίκησαν στην Μάχη της Νορμανδίας, το καλοκαίρι του 1944 ο Β΄ Γερμανικός στρατός έδιωξε τις Γερμανικές δυνάμεις από την πόλη. Η πόλη ήταν κατεστραμμένη μετά τον πόλεμο, οι προσπάθειες ανοικοδόμησης συνεχίστηκαν μέχρι το 1962.

## Θρησκείες

### Καθολική θρησκεία

[thumb|Καμπαναριό της [Εκκλησία του Βιέ Σαιν-Σωβέρ|Εκκλησίας του Βιέ Σαιν-Σωβέρ το 1818.]]
Η Καέν βρίσκεται σήμερα στην Επισκοπή του Μπαγιέ και του Λιζιέ, συμπεριλαμβανομένης της εκκλησιαστικής περιοχής της Νορμανδίας. Η Καέν δεν υπήρξε ποτέ έδρα επισκοπής αλλά αποτελούσε μέρος της Παλιάς Επισκοπής του Μπαγιέ.

Το γενικό αρχιερατείο της πόλης της Καέν περιλαμβάνει 8 ενορίες, εκ των οποίων ορισμένες εξυπηρετούν μια συνοικία της Καέν ή περιλαμβάνουν μια εκκλησία που να βρίσκεται στην ευρύτερη περιοχή της πόλης της Καέν.

Σε αυτό προστίθενται τα παρεκκλήσια των μοναστηριών της πόλης, εκ των οποίων αυτή της Oasis όπου τελείται η λειτουργία, την Κυριακή.

### Προτεσταντικά θρησκεύματα
Η Μεταρρυθμισμένη Εκκλησία της Γαλλίας διαθέτει έναν ναό από τον 17ο αιώνα. Χτισμένος το 1611, καταστράφηκε το 1685. Ο δεύτερος ναός, χτισμένος τον 19ο αιώνα στις εκτάσεις της παλιάς μονής των Βενεδικτίνων, στην Rue de Geôle, καταστράφηκε το 1944. Ο σημερινός ναός χτίστηκε το 1959 στον αριθμό 19, της Rue Mélingue. Η ενορία της Καέν αποτελεί μέλος του τμήματος Caen-Côte de Nacre του εκκλησιαστικού συμβουλίου της Κάτω Νορμανδίας.

Το αγγλικανικό θρήσκευμα ασκείται στο Παρεκκλήσι της Ελέους (γαλ:Chapelle de la Miséricorde), παλιό παρεκκλήσι των Κορδελιέρων, και στη συνέχεια των Βενεδικτίνων. Οι Αγγλικανοί διαθέτουν επίσης μια διακονία στον αριθμό 39 της Rue du Chemin-Vert.

Το ευαγγελιστικό θρήσκευμα ασκείται σε τέσσερις εκκλησίες διάσπαρτες στην πόλη. Επίσης, υπάρχει μια Εκκλησία της Εβδόμης Ημέρας των Αντβεντιστών στα χαμηλά του Βενουά.

Μία Ευαγγελική Βαπτιστική Εκκλησία που ασκεί δύο θρησκεύματα τις Κυριακές βρίσκεται στην Rue Jean-Mermoz στο νότιο τμήμα της πόλης.

### Μουσουλμανική θρησκεία
Οι Μουσουλμάνοι δεν διαθέτουν ένα πραγματικό τζαμί στην πόλη της Καέν. Διαθέτουν πάντως τρεις αίθουσες προσευχής στην Γκερινιέρ. Μία αίτηση έχει κατατεθεί στον Δήμο της Καέν για την εξασφάλιση ενός οικοπέδου πάνω στο οποίο θα μπορέσει να χτιστεί το πρώτο τζαμί της Καέν . Ένα τζαμί είναι ανοιχτό στο Ερουβίλ-Σαιν-Κλαιρ από το 2011.

### Εβραϊκή θρησκεία
Η εβραϊκή κοινότητα βρίσκεται από τον Μεσαίωνα στην Καέν στη συνοικία Σαιν-Ζυλιέν. Η Rue aux Juifs θυμίζει μέχρι σήμερα αυτή τη μακρά ιστορία. Το 1966, τα χρηματικά ποσά που συγκεντρώθηκαν από τους τοπικούς δωρητές και την "American Jewish Joint Distribution Committee" δίνουν τη δυνατότητα κατασκευής μιας νέας συναγωγής στον αριθμό 46 της Avenue de la Libération, νεοχαραγμένου δρόμου στα ερείπια της συνοικίας του Βωγκέ. Σήμερα, η κοινότητα αποτελείται από περίπου 150 οικογένειες.

### Μορμονική θρησκεία
Η Εκκλησία του Ιησού Χριστού των Αγίων των Τελευταίων Ημερών, η ενορία της Καέν, έχει την εκκλησία της στην Rue de la Délivrande.

## Πληθυσμός
### Δημογραφία
Ο πληθυσμός της πόλης της Καέν υπολογίζεται στους 109.312 κατοίκους την 1η Ιανουαρίου 2009, κάτι που την καθιστά την 35η μεγαλύτερη πόλη σε πληθυσμό της Γαλλίας. Η πόλη μετρά 195.487 κατοίκους. Η αστική περιοχή της Καέν παρουσιάζει τέλος 385.482 κατοίκους, αποτελώντας λοιπόν την 21η αστική περιοχή της Γαλλίας, μετά από αυτή της Τουρ και μπροστά από αυτή της Ορλεάν.

Η Καέν αποτελεί έτσι την πρώτη πόλη του Καλβαντός και την πρώτη πόλη της Κάτω Νορμανδίας, με την αστική περιοχή της να συγκεντρώνει το 57,2 % του πληθυσμού του νομού και το 26,1 % του πληθυσμού της περιοχής.

Οι απογραφές που οργάνωσε το Insee καταδεικνύουν ταυτόχρονα πως ο πληθυσμός της Καέν μετρά 56.191 νοικοκυριά και 61.319 κατοικίες την 1η Ιανουαρίου 2005. Οι άνδρες εκπροσωπουν το 45 % του πληθυσμού της πόλης, με τις γυναίκες να εκπροσωπούν το 55 %. Όσο για τη συζυγική κατάσταση των κατοίκων, η έρευνα καταδεικνύει πως το 51 % του πληθυσμού είναι ανύπαντρο, το 33 % παντρεμένο, το 8 % διαζευγμένο και το 8 % χήρος ή χήρα. Ο μέσος όρος ατόμων ανά νοικοκυριό είναι 1,8.

## Παραπομπές


## Εξωτερικοί σύνδεσμοι

Κατηγορία:Πόλεις της Νορμανδίας